מיכאיל וורונין

מיכאיל וורונין (ברוסית: Михаил Яковлевич Воронин; 26 במרץ 1945 - 22 במאי 2004) היה מתעמל סובייטי. אלוף אולימפי (מקסיקו סיטי 1968), בעל 9 מדליות, מהן 2 זהב ואלוף עולם (דורטמונד 1966).

ביוגרפיה 
מיכאיל וורונין נולד במוסקבה. עוד בילדות החל להתאמן במועדון דינמו. בשנת 1964 הוא זכה באליפות ברית המועצות ונכלל בנבחרת שנסעה לאולימפיאדה אך בסופו של דבר לא השתתף בתחרויות.

אלוף עולם
באליפות העולם שנערכה בדורטמונד, גרמניה בשנת 1966 זכה וורונין ב-4 מדליות, 2 זהב ו-2 כסף. מדליות זהב, בתחרות קרב רב אישי ובתרגיל טבעות. מדליות כסף, בתרגיל סוס סמוכות ובתרגיל מקבילים.

בשנת 1968 הוא התחתן עם זינאידה וורונינה גם היא אלופה אולימפית בהתעמלות. לזוג נולד ילד אך כעבור שנתיים הם התגרשו.

אלוף אולימפי, המעוטר ביותר במשחקים עם 7 מדליות
במקסיקו סיטי 1968 היה וורונין כוכב נבחרת ברית המועצות וזכה ב-7 מדליות, 2 זהב, 4 כסף ו-1 ארד. מדליות זהב, בתרגיל קפיצות ובתרגיל מתח. בתחרות קרב רב אישי הוא הוביל, אך בתרגיל אחרון עשה טעות וכתוצאה מכך זכה במדליית כסף בתוצאה של 115.85 נק', אחרי סוואו קאטו (115.90 נק') ולפני אקינורי נקיאמה (115.65 נק'), שניהם מיפן.

במינכן 1972, למרות פציעתו זכה וורונין בשתי מדליות כסף, בתחרות הקבוצתית ובתחרות טבעות.

לאחר מינכן 1972 וורונין עזב את התחרויות והיה מאמן במועדון בו הוא התחנך. במשך עשור (1978–1988) הוא היה יושב ראש פדרציה סובייטית להתעמלות. לאחר התפרקות ברית המועצות וורונין נכנס לעסקים אך ללא הצלחה יתרה.

הוא חלה בסרטן ונפטר בשנת 2004 בגיל 59 בלבד.

ראו גם

קישורים חיצוניים

 

מתעמלים סובייטים
מקבלי עיטור הדגל האדום של העמל
מקבלי עיטור אות הכבוד
אלופים אולימפיים: מתח
אלופים אולימפיים: קפיצות (גברים)
אלופי עולם בהתעמלות
אלופים אולימפיים מברית המועצות
משתתפי אולימפיאדת מקסיקו סיטי (1968)
משתתפי אולימפיאדת מינכן (1972)
סובייטים שנולדו ב-1945
נפטרים ב-2004